Denn hüt Morge simmer nämli wiiters mit em Flüüger uf Melbourne. Die Stadt isch irgendwie no chli englischer als Brisbane, und mir sind denn au imene Pub go zNacht ässe. Schweinsmedaillon, Pouletsalat für dNadja und es feins Schoggimousse zum Dessert - was wott en Schwiizer Buuch meh. Eigentli hämer ja welle typisch Australisch go ässe (gits das überhaupt, isches das, und was susch?). Ah  ja, da z'Melbourne schlafemer innere Mischig zwüsche Hotel und Hostel (nochdem mer zersch es anders bueched und de umbueched (Hostel isch diräkt oberhalb eme Pub) händ). zMorge, Internet und Tüechli inklusive aber trotzdem au Ufentshaltsruum, Wöschchuchi und en Chuchibereich für d'Gäscht. Obedruf no e 24h Portier wo immer de Schlüssel wott wänn mer us em Huus gaht. Schräg, aber suuber und ruig - guet Nacht zäme